text: 152 strandede passagerer overnatter i Fredericia
  05 december 2013 kl. 20.58
  152 personer er blevet indlogeret i Fredericia Idrætscenter (FIC), hvor Brand & Redning har sørget for madrasser, soveposer og aftensmad.
  Det oplyser Fredericia Kommune.
  Det høje antal strandede skyldes ikke minds, at DSB tidligere på aftenen strandede med 400 togpassagerer i Snoghøj pga. en væltet lastbil på Lillebæltsbroen.
  275 af de strandede togrejsende fandt dog hurtigt alternative løsninger til at komme hjem eller videre, men de øvrige må altså blive i Fredericia natten over.
  Også en række bilister er strandet i Fredericia pga. de to lukkede Lillebælts broer.
  